SET เปิดพุ่ง 17 จุด ทะลุ 1,450 รับแรงหนุนหุ้น “พลังงาน-ปิโตรฯ” รับโอเปกพลัสขยายเวลาลดผลิต
SET เปิดพุ่ง 17 จุด ทะลุ 1,450 รับแรงหนุนหุ้น "พลังงาน-ปิโตรฯ" รับโอเปกพลัสขยายเวลาลดผลิต
8 มิ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,452.84 จุด บวก 17.14 จุด หรือ 1.19% สูงสุดที่ 1,453.09 จุด ต่ำสุดที่ 1,449.21 จุด มูลค่าการซื้อขาย 5.47 พันล้านบาท
ด้านบล.ฟินันเซีย ไซรัส ประเมินแนวโน้มตลาดวันนี้ คาดว่า SET Index จะแกว่งตัวขึ้นทดสอบบริเวณ 1,450 จุดนำโดยกลุ่มพลังงานและปิโตรเคมีอย่างต่อเนื่องหลังกลุ่ม OPEC+ ตกลงขยายเวลาลดกำลังการผลิตน้ำมันดิบ 9.7 ล้านบาร์เรลต่อวันไปอีก 1 เดือน (สิ้นสุด ก.ค. 20) ส่งผลให้ราคาน้ำมัน WTI ปรับขึ้นแรงทำระดับ 40 ดอลลาร์/บาร์เรล
ขณะที่ตัวเลขการจ้างงานสหรัฐฯพลิกมาเพิ่มขึ้น 8.5 ล้านตำแหน่ง ดีกว่าคาดมาก สัปดาห์นี้ต้องติดตามการประชุม FED เกี่ยวกับมุมมองทางเศรษฐกิจและคาดว่ายังคงนโยบายการเงินและเน้นย้ำถึงความพร้อมที่จะใช้ทกเครื่องมือให้ผ่านพ้นวิกฤต COVID-19